

**"Мемлекеттік орман қоры учаскелерінде орман пайдалану төлемақысының ставкалары туралы" облыстық мәслихаттың 2009 жылғы 21 желтоқсандағы № 236 шешіміне өзгерістер мен толықтырулар енгізу туралы**

Ақтөбе облыстық мәслихатының 2016 жылғы 3 маусымдағы № 24 шешімі. Ақтөбе облысының Әділет департаментінде 2016 жылғы 5 шілдеде № 4982 болып тіркелді

      Қазақстан Республикасының 2003 жылғы 8 шілдедегі Орман Кодексінің 14-бабының 2) тармақшасына, "Салық және бюджетке төленетін басқа да міндетті төлемдер туралы" (Салық Кодексі) Қазақстан Республикасының 2008 жылғы 10 желтоқсандағы Кодексінің 506-бабының 1-тармағына, "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 6-бабының 5-тармағына және Қазақстан Республикасы Ауыл шаруашылығы министрінің м.а. 2009 жылғы 12 маусымдағы № 344 бұйрығымен бекітілген, Нормативтік құқықтық актілерді мемлекеттік тіркеу тізілімінде № 5719 тіркелген, Мемлекеттік орман қорында және ерекше қорғалатын табиғи аумақтарда орман пайдалану үшін төлем ставкаларын есептеуге арналған Ережелердің 4 және 8-тармақтарына сәйкес, Ақтөбе облыстық мәслихаты **ШЕШІМ ҚАБЫЛДАДЫ**:  
      1. "Мемлекеттік орман қоры учаскелерінде орман пайдалану төлемақысының ставкалары туралы" облыстық мәслихаттың 2009 жылғы 21 желтоқсандағы № 236 шешіміне (Нормативтік құқықтық актілерді мемлекеттік тіркеу тізілімінде № 3326 тіркелген, 2010 жылғы 9 ақпанда "Ақтөбе" және "Актюбинский вестник" газеттерінде жарияланған) мынадай өзгерістер мен толықтырулар енгізілсін:  
      көрсетілген шешімге 1, 2, 3-қосымшалар осы шешімге 1, 2, 3- қосымшаларға сәйкес жаңа редакцияда жазылсын.  
      2. Осы шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Облыстық мәслихаттың* *сессия төрағасы* *Ж. МҰХАМБЕТПАЙЗОВА* | *Облыстық мәслихаттың хатшысы С. ҚАЛДЫҒҰЛОВА* |

|  |  |
| --- | --- |
|  | 2016 жылғы 03 маусымдағы  № 24 облыстық мәслихаттың  шешіміне 1- қосымша |
|  | 2009 жылғы 21 желтоқсандағы  № 236 облыстық мәслихаттың  шешіміне 1- қосымша |

**Мемлекеттік орман қоры учаскелерінде қосалқы сүрек ресурстарын дайындауға төлемақы ставкалары**

|  |  |  |  |  |  |  |  |
| --- | --- | --- | --- | --- | --- | --- | --- |
| № | Қосалқы сүрек ресурстары-ның түрлері | қабық-тар, тонна (АЕК) | бұтақ-тар, тонна (АЕК) | түбiр-лер, тонна (АЕК) | тамыр- лар, тонна (АЕК) | жапырақ-тар, тонна (АЕК) | бүршiктер, килограмм (АЕК) |
| 1. | Қарағай | 0,021 | 0,042 | 0,0105 | 0,063 | 0,0315 | 0,021 |
| 2. | Емен, шаған | 0,041 | 0,082 | 0,0205 | 0,123 | 0,0615 | 0,041 |
| 3. | Жабысқақ қара қандыағаш, үйеңкі, шегіршін, жөке | 0,014 | 0,028 | 0,007 | 0,042 | 0,021 | 0,014 |
| 4. | Қайың | 0,016 | 0,032 | 0,008 | 0,048 | 0,024 | 0,016 |
| 5. | Көктерек, ағаш тектес тал, терек | 0,011 | 0,022 | 0,0055 | 0,033 | 0,0165 | 0,011 |
| 6. | Сары қараған, бұта тектес талдар, шырғанақ, жүзгін, шеңгел және өзге де бұталар | 0,012 | 0,024 | 0,006 | 0,036 | 0,018 | 0,012 |

      Негіздеме: Мемлекеттік орман қоры учаскелерінде орман пайдалану төлемақы ставкаларының есебі, "Ақтөбе облысының табиғи ресурстар және табиғатты пайдалануды реттеу басқармасы" ММ жасалып және "Ақтөбе облыстық орман шаруашылығы және жануарлар дүниесі аумақтық инспекциясы" ММ келісілген.

|  |  |
| --- | --- |
|  | 2016 жылғы 03 маусымдағы  № 24 облыстық мәслихаттың  шешіміне 2- қосымша |
|  | 2009 жылғы 21 желтоқсандағы  № 236 облыстық мәслихаттың  шешіміне 2- қосымша |

**Мемлекеттік орман қоры учаскелерін жанама орман пайдалану үшін төлемақы ставкалары**

|  |  |  |  |
| --- | --- | --- | --- |
| № р/с | Жанама орман пайдаланудың түрлері | Өлшем бірлігі | Төлемақы ставкалары, теңге |
| 1. | Шөп шабу, соның ішінде шабындық жерлердің сапалық жай-күйінің топтары бойынша: |  |  |
| 1.1 | жақсы | гектар | 1564 |
| 1.2 | қанағаттанарлық | гектар | 1173 |
| 1.3 | нашар | гектар | 912 |
| 2. | Мал жаю, соның ішінде ауыл шаруашылық жануарларының топтарына сәйкес малдың бір басын жаю үшін: |  |  |
| 2.1 | түйе | бас | 912 |
| 2.2 | ірі қара мал, жылқы | бас | 730 |
| 2.3 | ірі қара малдың төлі, есек | бас | 365 |
| 2.4 | ешкі | бас | 638 |
| 2.5 | қой | бас | 182 |
| 3. | Орман қоры учаскелерін бау-бақша, басқадай ауыл шаруашылық дақылдарын өсіру, плантациялық орман өсіру мен орман тәлімбақтарын ұстау үшін қолдану |  |  |
| 3.1 | ауданы 0,50 гектарға дейін болса | 0,01 гектар | 20 |
| 3.2 | ауданы 0,50 гектардан жоғары болса | 0,01 гектар | 100 |

      Негіздеме: Мемлекеттік орман қоры учаскелерінде орман пайдалану төлемақы ставкаларының есебі, "Ақтөбе облысының табиғи ресурстар және табиғатты пайдалануды реттеу басқармасы" ММ жасалып және "Ақтөбе облыстық орман шаруашылығы және жануарлар дүниесі аумақтық инспекциясы" ММ келісілген.

|  |  |
| --- | --- |
|  | 2016 жылғы 03 маусымдағы  № 24 облыстық мәслихаттың  шешіміне 3- қосымша |
|  | 2009 жылғы 21 желтоқсандағы  № 236 облыстық мәслихаттың  шешіміне 3- қосымша |

**Аңшылық шаруашылығының мұқтаждықтары үшін, ғылыми-зерттеу, мәдени-сауықтыру, туристік, рекреациялық және спорттық мақсаттарда мемлекеттік орман қоры учаскелерін пайдалану үшін төлемақы ставкалары**

|  |  |  |  |
| --- | --- | --- | --- |
| № р/с | Пайдалану түрлері, соның ішінде мерзімдері бойынша | Өлшем бірлігі | Төлемақы ставкалары   (теңге, АЕК) |
| Ұзақ мерзімді орман пайдалану (10 жылдан 49 жылға дейін) | | | |
| 1. | Мемлекеттік орман қоры учаскелерін туристік, рекреациялық және спорттық мақсаттары үшін пайдалану | гектар | 5946 |
| 2. | Мемлекеттік орман қоры учаскелерін ғылыми-зерттеу, мәдени-сауықтыру мақсаттары үшін пайдалану | гектар | 652 |
| 3. | Мемлекеттік орман қоры учаскелерін аңшылық шаруашылығының мұқтаждықтары үшін пайдалану | гектар | 1303 |
| Қысқа мерзімді орман пайдалану (1 жылға дейін) | | | |
| 4. | Мемлекеттік орман қоры учаскелерін туристік, рекреациялық және спорттық мақсаттары үшін пайдалану | адам-күн | 0,1 АЕК |
| 5. | Мемлекеттік орман қоры учаскелерін ғылыми-зерттеу, мәдени-сауықтыру мақсаттары үшін пайдалану | адам-күн | 0,1 АЕК |

      Негіздеме: Мемлекеттік орман қоры учаскелерінде орман пайдалану төлемақы ставкаларының есебі, "Ақтөбе облысының табиғи ресурстар және табиғатты пайдалануды реттеу басқармасы" ММ жасалып және "Ақтөбе облыстық орман шаруашылығы және жануарлар дүниесі аумақтық инспекциясы" ММ келісілген.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК